**Usposabljanje študentov za varno delo**

Vsi študenti in študentke, ki na UL FKKT opravljate delo v laboratoriju (laboratorijske vaje, raziskovalno delo ali drugo delo v laboratoriju), morate pred vstopom v laboratorij opraviti usposabljanje za varno delo (v nadaljevanju: usposabljanje).

Petek, 1. 10. 2021 je namenjen usposabljanju, zato ta dan ni predavanj. Usposabljanje bo potekalo v treh delih:

1. Predavanje

poteka na daljavo, ločeno za posamezen letnik. Povezave do posnetka predavanj bodo aktivne v petek, 1. 10. 2021, od 9. ure dalje na spletni strani: <https://www.fkkt.uni-lj.si/sl/studij/varnost-in-zdravje-pri-delu-za-studente/#c800>.

Izberete si predavanje za letnik, v katerega ste vpisani. Za študente 1. in 2. letnika magistrskega študijskega programa je isto predavanje. Študenti drugih fakultet, ki usposabljanje opravljate prvič (ne glede na letnik in stopnjo), si ogledate predavanje za 1. letnik univerzitetnega študijskega programa.

1. Reševanje testnih vprašanj

Po ogledu predavanja si preberete gradivo. Testna vprašanja boste reševali v spletni učilnici <https://ucilnica.fkkt.uni-lj.si/>. Podrobna navodila za dostop do spletne učilnice so na posnetku predavanja.

1. Podpis izjave

Po uspešno rešenih testnih vprašanjih se vam odpre Izjava, katero pred podpisom natančno preberite. Izjavo izpolnite, digitalno podpišite in naložite v spletno učilnico.

Uspešno rešen test in podpis izjave sta pogoj za začetek dela v laboratoriju.

Želim vam zdravo, varno in uspešno študijsko leto.

Dominika Slabajna

Vodja Službe za varstvo pri delu